b'\n_START_ARTICLE_\nVelika nagrada Milana 1936\n_START_SECTION_\nPred dirko\n_START_PARAGRAPH_\nAchille Varzi je prepri\xc4\x8dal svoje mo\xc5\xa1tvo Auto Union, da je na dirko zanj pripeljalo en dirkalnik. Glavni konkurenti Varziju za zmago bi naj po napovedih pred dirko bili dirka\xc4\x8di Scuderie Ferrari s Taziem Nuvolarijem na \xc4\x8delu. Varzi in Nuvolari, najbolj\xc5\xa1a italijanska dirka\xc4\x8da predvojnega obdobja, sta si bila velika konkurenta. Varzi je bil pred dirko zelo optimisti\xc4\x8den, toda izkazalo se je, da sicer dominantni dirkalnik sezone Auto Union Typ C, ni najbolj pri\xc5\xa1el do izraza na tem zavitem uli\xc4\x8dnem dirkali\xc5\xa1\xc4\x8du.\n_START_SECTION_\nDirka\n_START_PARAGRAPH_\nPo pri\xc4\x8dakovanjih sta se Varzi in Nuvolari borila skozi celotno dirko za zmago, ki jo je dosegel Nuvolari s prednostjo devetih sekund, Varzi pa je do\xc5\xbeivel bole\xc4\x8d poraz. Za njima so se zvrstili \xc5\xa1e ostali trije Ferrarijevi dirka\xc4\x8di, Giuseppe Farina in Antonio Brivio, ki sta zaostajala za krog, ter Mario Tadini s tremi krogi zaostanka.'